
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1610 


30 Δεκεμβρίου 2002 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χορήγηση της ειδικής παροχής του άρθρου 14 Ν. 
3016/2002 στους Υπαλλήλους του Ναυτικού Επιμε¬ 
λητηρίου Ελλάδος (ΝΕΕ) και των Λιμενικών Ταμεί¬ 
ων της Χώρας (ΝΠΔΔ) που εποπτεύονται από το 

Υπουργείο Εμπορικής Ναυτιλίας. 1 

Καταβολή Ειδικής Πρόσθετης Αμοιβής στο προσωπι¬ 
κό που υπηρετεί στη Γενική Γραμματεία Ολυμπια¬ 
κών Αγώνων 2004 του Υπουργείου Πολιτισμού και 
καθορισμός των προϋποθέσεων και τρόπου κατα¬ 


βολής της. 2 

Καθορισμός αποζημίωσης των μετεχόντων στα Τοπι¬ 
κά Συμβούλια Μνημείων. 3 


Έγκριση υπερωριακής εργασίας υπαλλήλου με σχέση 
εργασίας Ιδιωτικού Δικαίου στο Γραφείο Υπουρ¬ 
γού Οικονομίας και Οικονομικών για το έτος 2002. 4 

Καθορισμός αμοιβής των μελών της Ομάδας Έργου 
για τη μελέτη, έρευνα, τεχνολογική ανάπτυξη και 
επίδειξη μιας κοινωνίας της πληροφορίας φιλικής 
στους χρήστες, στο πλαίσιο του προγράμματος 
«Κυ βερνητική πλατφόρμα βασικών γνώσεων για τις 
οη Ιίπθ υπηρεσίες του δημόσιου τομέα (3ΜΑΒΤ- 


ΟΟν)». 5 

Καθορισμός αμοιβής των μελών της Ομάδας Έργου 

ΙΡΙ3. 6 

Καθορισμός της γεωγραφικής περιοχής ευθύνης και 
των πόρων του Δημοτικού Λιμενικού Ταμείου Τροι- 

ζήνος με έδρα το Δήμο Τροιζήνος. 7 

Περί καθορισμού της γεωγραφικής περιοχής ευθύνης 
και των πόρων του Δημοτικού Λιμενικού Ταμείου 

Πόρου με έδρα το Δήμο Πόρου. 8 

Συγκρότηση ομάδας εργασίας για την κατάρτιση του 
Κανονισμού Λογιστικής και Οικονομικής Λειτουρ¬ 
γίας του Οργανισμού Ασφαλίσεως Ελευθέρων 

Επαγγελματιών». 9 

Τροποποίηση της Φ 144/1124/23.3.1999 Υπουργικής 
Απόφασης. 10 


ΑΠΟΦΑΣΕΙ Σ 

Αριθ. 2/73012/0022 (1) 

Χορήγηση της ειδικής παροχής του άρθρου 14 Ν. 
3016/2002 στους Υπαλλήλους του Ναυτικού Επιμελη¬ 
τηρίου Ελλάδος (ΝΕΕ) και των Λιμενικών Ταμείων της 
Χώρας (ΝΠΔΔ) που εποπτεύονται από το Υπουργείο 
Εμπορικής Ναυτιλίας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 14 του Ν. 3016/2002 «Για 
την εταιρική διακυβέρνηση, θέματα μισθολογίου και άλ¬ 
λες διατάξεις». 

2. Τη διάταξη του άρθρου 1 του Ν. 3029/2002 «Μεταρ¬ 
ρύθμιση συστήματος κοινωνικής ασφάλισης» σύμφωνα 
με την οποία η εν λόγω παροχή λαμβάνεται υπόψη από 
01.01.2003 στη βάση υπολογισμού της σύνταξης. 

3. Την 1100383/1330/0006 Α/31.10.2001 απόφαση του 
Πρωθυπουργού και του Υπουργού Οικονομικών «Καθορι¬ 
σμός αρμοδιοτήτων των Υφυπουργών Οικονομικών». 

4. Το γεγονός ότι η παροχή του άρθρου 14 του Ν. 
3016/2002 καταβάλλεται σε όσους υπαλλήλους του Δη¬ 
μοσίου και των ΝΠΔΔ δεν λαμβάνουν άλλου είδους πρό¬ 
σθετες μισθολογικές παροχές. 

5. Το γεγονός ότι από την απόφαση αυτή προκαλείται 
δαπάνη που βαρύνει τον προϋπολογισμό των νομικών 
προσώπων και ανέρχεται στο ποσό των 351.423 ΕΥΡΩ πε¬ 
ρίπου, για το έτος 2002 και 425.040 ΕΥΡΩ περίπου ετη- 
σίως, αποφασίζουμε: 

1. Χορηγείται μηνιαία ειδική παροχή: 

α) στους μόνιμους και με σύμβαση εργασίας ιδιωτικού 
δικαίου αορίστου χρόνου υπαλλήλους των εποπτευομέ- 
νων από το ΥΕΝ ΝΠΔΔ: Ναυτικού Επιμελητηρίου Ελλά¬ 
δος και των Λιμενικών Ταμείων, των οποίων οι αποδοχές 
διέπονται από τις διατάξεις του Ν. 2470/1997. 

β) στους αποσπασμένους ή τοποθετούμενους από άλ¬ 
λα υπουργεία, ΟΤΑή λοιπά Ν. Π.Δ.Δ. στους ανωτέρω φο¬ 
ρείς. 

2. Το ύψος της ειδικής παροχής ορίζεται σε 88 ΕΥΡΩ 
από 1.1.2002 και σε 176 ΕΥΡΩ από 1.7.2002. 

3. Η ειδική παροχή συμψηφίζεται, με ευθύνη του εκκα- 
θαριστή του νομικού προσώπου, με οποιεσδήποτε άλλες 
παροχές, επιδόματα και αποζημιώσεις, εκτός των κατα- 
βαλλομένων από συμμετοχή σε συλλογικά όργανα απο¬ 
ζημιώσεων, που λαμβάνουν οι δικαιούχοι αυτής, ανεξάρ¬ 
τητα από την πηγή που καταβάλλονται. 

4. Όσοι υπάλληλοι είναι αποσπασμένοι εντός ή εκτός 
των αναφερομένων στην παράγραφο 1 περίπτωση α’ της 
παρούσας ΝΠΔΔ και λαμβάνουν αντίστοιχα επιδόματα ή 
αποζημιώσεις με οποιαδήποτε μορφή, τα οποία αθροιστι- 
κώς υπερβαίνουν το ποσό της ειδικής πρόσθετης αμοι¬ 
βής, δεν δικαιούνται αυτή. Σε περίπτωση που τα εν λόγω 
επιδόματα και αποζημιώσεις υπολείπονται της ειδικής 
πρόσθετης αμοιβής της παραγράφου 1 της παρούσας, 
τότε καταβάλλεται η εκάστοτε προκύπτουσα σχετική δια¬ 
φορά. 

5. Η κατά τα ως άνω χορηγούμενη ειδική παροχή κατα¬ 
βάλλεται για όσο διάστημα οι υπάλληλοι είναι σε θεσμο¬ 
θετημένες άδειες (κανονικές, συνδικαλιστικές, ή λόγω 
άσκησης καθηκόντων ΠροέδρωνΔημοτικώνή Κοινοτικών 
Συμβουλίων ή Προέδρων Επιτροπών Νομαρχιακών Συμ¬ 
βουλίων, εκπαιδευτικές κύησης και λοχείας κ.λπ.) Η ειδι¬ 
κή αυτή παροχή δεν καταβάλλεται κατά το χρόνο της δια¬ 
θεσιμότητας ή αργίας της αναρρωτικής άδειας πλην αυ¬ 
τής που χορηγείται από Δημόσια Νοσοκομεία, τα Κέντρα 
Υγείας του Δημοσίου, τις Πανεπιστημιακές κλινικές, τους 
νοσηλευτικούς σχηματισμούς του ΙΚΑ και τις ιδιωτικές 
κλινικές, εφόσον έχει προηγηθεί νοσηλεία σε αυτές που 
αποδεικνύεται από σχετικά παραστατικά (εισαγωγή, εξι¬ 
τήριο, κ.λ.π.). 

6. Η ειδική αυτή παροχή, σύμφωνα και με τα αναφερό- 
μενα στην παράγραφο 2 του σκεπτικού της παρούσας, 
υπόκειται στις συνήθεις κρατήσεις των επιδομάτων. Επί¬ 
σης, συνεντέλλεται με τις μηνιαίες αποδοχές των υπαλ¬ 
λήλων. 

7. Η ειδική παροχή της παραγράφου 1 της παρούσας 
καταβάλλεται με επιβάρυνση του Προϋπολογισμού του 
κάθε νομικού προσώπου χωρίς περαιτέρω αύξηση τυχόν 
επιχορήγησης του από τον Κρατικό Προϋπολογισμό. 

8. Από την έναρξη ισχύος της παρούσας παύει η ισχύς 
κάθε άλλης απόφασης, κατά το μέρος που ρυθμίζει δια¬ 
φορετικά τα αναφερόμενα στην απόφαση αυτή θέματα. 

Η απόφαση αυτή που ισχύει από 1.1.2002, να δημοσιευ- 
θεί στην Εφημερίδα της Κυβερνήσεως. 

Αθήνα, 27 Δεκεμβρίου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΓΕΩΡΓΙΟΣ ΦΛΩΡΙΔΗΣ ΚΩΣΤΑΣ ΣΚΑΝΔΑΛΙΔΗΣ 

ΕΜΠΟΡΙΚΗΣ ΝΑΥΤΙΛΙΑΣ 

ΓΙΩΡΓΟΣ ΑΝΩΜΕΡΙΤΗΣ 


Αριθ. 2/74769/0022 (2) 

Καταβολή Ειδικής Πρόσθετης Αμοιβής στο προσωπικό 

που υπηρετεί στη Γενική Γραμματεία Ολυμπιακών 

Αγώνων 2004 του Υπουργείου Πολιτισμού και καθορι¬ 
σμός των προϋποθέσεων και τρόπου καταβολής της. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη τις διατάξεις: 

Ι.Του Ν. 1558/1985 «Κυβέρνηση και Κυβερνητικά Ορ¬ 
γανα (ΦΕΚ137 Α’) και ιδίως του άρθρου 29 Α, όπως το άρ¬ 
θρο αυτό συμπληρώθηκε με το άρθρο 27 του Ν. 
2081/1992 (ΦΕΚ 154 Α') καιαντικαταστάθηκε με το άρθρο 
1 παρ. 2ατου Ν. 2469/1997 (ΦΕΚ38Α') και ισχύει σήμερα. 

2. Του άρθρου 22του Ν. 2362/1995 «Περί Δημοσίου Λο¬ 
γιστικού ελέγχου των δαπανών του Κράτους και άλλες 
διατάξεις (ΦΕΚ 247 Α'). 

3. Του Π.Δ. 941/1977 για τον Οργανισμό του Υπουργεί¬ 
ου Πολιτισμού. 

4. Του άρθρου 3 παράγραφος 3 του Ν. 2819/2000, 
«Ιδρυση Εταιρείας Ολυμπιακό Χωριό Α.Ε. προστασία 
Ολυμπιακών συμβόλων και σημάτων και άλλες διατά¬ 
ξεις», (ΦΕΚ 84 Α'). 

5. Του Ν. 2598/98 (ΦΕΚ66/Α) «Οργάνωση Ολυμπιακών 
Αγώνων, Αθήνα 2004». 

6. Της 1100383/1330/Α0006/31.10.2001 κοινής απόφα¬ 
σης του Πρωθυπουργού και των Υπουργών Οικονομικών 
«Ανάθεση αρμοδιοτήτων Υπουργών Οικονομικών στους 
Υφυπουργούς Οικονομικών (ΦΕΚ 1485/ Β’). 

7. Της Κ.Υ.Α. 2/80345/0004 περί μεταβίβασης εξουσίας 
υπογραφής, σύμφωνα μετο άρθρο 7παράγραφο 1 του Ν. 
1943/91». 

8. Του Ν. 2730/99 (ΦΕΚ 130/Α) «Σχεδιασμός, Ολοκλή¬ 
ρωση, Ανάπτυξη και εκτέλεση Ολυμπιακών Εργων και άλ¬ 
λες διατάξεις». 

9. Του Ν. 2912/2001 άρθρο41 παρ.3,περ.α'(ΦΕΚ94/Α’). 

10. Του Ν. 3057/2002 (ΦΕΚ 239/Α), άρθρο 82, παρ. 15 
περ. γ και παράγρ. 16 «Τροποποίηση και Συμπλήρωση του 
Ν. 2725/99, Ρύθμιση θεμάτων ΥΠΠΟ και άλλες διατάξεις. 

11. Το γεγονός ότι από τις διατάξεις της παρούσης από¬ 
φασης προκαλείται δαπάνη ύψους 50.000 € , περίπου 
για το έτος 2002, καθώς και 273.000 € περίπου για κάθε 
ένα από τα έτη 2003 και 2004, η οποία θα καλυφθεί από 
τους ΚΑΕ 0269, 0369 και 0351 του Τακτικού Προϋπολογι¬ 
σμού του ΥΠΠΟ, αποφασίζουμε: 

1. Εγκρίνουμε την καταβολή Ειδικής Πρόσθετης Αμοι¬ 
βής στο μόνιμό και με οποιαδήποτε σχέση εργασίας ιδιω¬ 
τικού δικαίου προσωπικό όλων των κατηγοριών (ΠΕ, ΤΕ, 
ΔΕ) κλάδων και ειδικοτήτων, που υπηρετεί στη Γ ενική Γ ρα- 
ματεία Ολυμπιακών Αγώνων 2004 του Υπουργείου Πολιτι¬ 
σμού, η οποία χορηγείται για την αύξηση της παραγωγι¬ 
κότητας εντός του κανονικού ωραρίου και πέραν αυτού. 

2. Η Ειδική Πρόσθετη Αμοιβή θα παρέχεται για την αύ¬ 
ξηση της παργωγικότητας και την επίτευξη των στόχων 
της Γ ενικής Γ ραμματείας Ολυμπιακών Αγώνων 2004, διά 
της με εντονότερους ρυθμούς απασχόλησης των υπαλ¬ 
λήλων αυτής, σύμφωνα με τις αρμοδιότητες που αναφέ- 
ρονται στον Ιδρυτικό της Νόμο και καθορίζεται μηνιαίως 
κατά κατηγορία, ως εξής: 

α) Κατηγορία ΠΕ, με Μεταπτυχιακό ή Διδακτορικό Δί¬ 
πλωμα ή με 20ετή τουλάχιστον δημόσια υπηρεσία στο 
Υπουργείο Πολιτισμού: 900 € 

β) Κατηγορία ΤΕ: 700 € 

γ) Κατηγορία ΔΕ: 450 € 

3. Η χορήγηση της Ειδικής Πρόσθετης Αμοιβής, θα κα¬ 
ταβάλλεται κατόπιν βεβαίωσης του Γενικού Γραμματέα 
Ολυμπιακών Αγώνων 2004 και θα περικόπτεται αντίστοι¬ 
χα σε περίπτωση αδικαιολόγητης απουσίας, διαθεσιμό¬ 
τητας, αργίας και αναρρωτικής άδειας, πλην αυτής που 
χορηγείται από Δημόσια Νοσοκομεία, Κέντρα Υγείας του 
Δημοσίου, Πανεπιστημιακές Κλινικές, Νοσηλευτικούς 
Σχηματισμούς του Ι.Κ.Α. και τις Ιδιωτικές Κλινικές, εφό¬ 
σον έχει προηγηθεί σ’ αυτές νοσηλεία, που αποδεικνύεται 
από σχετικά παραστατικά (εισαγωγή, εξιτήριο κ.λ.π.). 

4. Η πληρωμή της Ειδικής Πρόσθετης Αμοιβής θα διε- 
νεργείται με ξεχωριστές Μισθοδοτικές καταστάσεις, με¬ 
τά από βεβαίωση της παρ. 3, δεδουλευμένα. 

5. Η Ειδική Πρόσθετη Αμοιβή καταβάλλεται ανεξάρτη¬ 
τα από την ειδική παροχή του άρθρου 14 του Ν. 
3016/2002 και υπόκειται σε όλες τις κρατήσεις και Φόρο 
Εισοδήματος των αποζημιώσεων. Στους δικαιούχους αυ¬ 
τής δεν καταβάλλεται, καμιά άλλη υπερωριακή αποζη¬ 
μίωση ανεξάρτητα από την πηγή που προέρχεται. 

6. Από τις ρυθμίσεις της απόφασης αυτής εξαιρείται το 
ωρομίσθιο προσωπικό. 

7. Η προκαλούμενη δαπάνη θ’ αντιμετωπισθεί από τον 
ειδικό λογαριασμό του ΥΠΠΟ σύμφωνα με την περ. (γ) 
της παρ. 15 του άρθρου 82 του Ν. 3057/2002. 

8. Η απόφαση αυτή, η οποία ισχύει από 10.10.2002 μέ¬ 
χρι 31.12.2004, να δημοσιευθεί στην Εφημερίδα της Κυ- 
βερνήσεως. 

Αθήνα, 23 Δεκεμβρίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΓΕΩΡΓΙΟΣ ΦΛΩΡΙΔΗΣ ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 2/69897/0022 (3) 

Καθορισμός αποζημίωσης των μετεχόντων στα Τοπικά 
Συμβούλια Μνημείων. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) των άρθρων 49, 50 και 52 του Ν. 3028/2002 (ΦΕΚ 
153/Α/28.6.2002) «Για την προστασία των Αρχαιοτήτων 
και εν γένειτης Πολιτιστικής Κληρονομιάς». 

β) του άρθρου 27 του Ν. 2081/92 (ΦΕΚ 154/Α/92), με το 
οποίο προστέθηκε άρθρο 29Α στο Ν. 1558/85 (ΦΕΚ 
137/Α/85), όπως τελικά αντικαταστάθηκε με το άρθρο 1 του 
Ν. 2469/97 (ΦΕΚ 38/Α/97), καθώς και το γεγονός ότι από τις 
διατάξεις της παρούσας απόφασης προκαλείται δαπάνη 
ύψους διακοσίων είκοσι χιλιάδων τετρακοσίων δέκα έξι 
(220.416) € για το χρονικό διάστημα από 1.10.2002 ως 
31.12.2002 και οκτακόσιων ογδόντα μιας χιλιάδωντετρακο- 
σίων τριάντα έξι (881.436) € για κάθε ένα από τα τέσσερα 
επόμενα έτη που θα καλυφθεί από τις πιστώσεις του Ειδικού 
Λογαριασμού 234372/1 για το 2002 και για τα επόμενα έτη. 

γ) του Π.Δ. 941/77 για τον Οργανισμό του Υπουργείου 
Πολιτισμού. 

δ) του άρθρου 10 του Ν. 849/197 όπως συμπληρώθηκε 
με το άρθρο 8 του Ν. 2129/1993. 


2. Την 37120/3.7.2002 Υπουργική απόφαση «Καθορι¬ 
σμός Γραμματέων του ΚΑΣ, ΚΣΝΜ και Τοπικών Συμβου¬ 
λίων Μνημείων του ΥΠΠΟ» (ΦΕΚ 841/Β/4.7.2002) 

3. Την 43391/1.8.2002 Υπουργική απόφαση «Καθορι¬ 
σμός Εισηγητών των Τοπικών Συμβουλίων Μνημείων» 
(ΦΕΚ 1044/Β/8.8.2002) 

4. Την 71011/28.11.2002 Υπουργική απόφαση «Καθορι¬ 
σμός του τρόπου λειτουργίας των Τοπικών Συμβουλίων 
Μνημείων» (ΦΕΚ 1526/Β/6.12.2002) 

5. Τις αποφάσεις 56773/1.10.2002, 56774/10.10.2002, 
56948/1.10.2002, 57770/3.10.2002, 57771/4.10.2002, 
57772/4.10.2002, 57773/4.10.2002, 57775/3.10.2002, 
57777/4.10.2002, 57779/3.10.2002, 57782/4.10.2002, 
57843/4.10.2002, 58326/1.10.2002, 58225/4.10.2002, με 
τις οποίες ορίσθηκαν ο Πρόεδρος, τα μέλη, οι Εισηγητές 
και οι Γραμματείς των Τοπικών Συμβουλίων Μνημείων Κε¬ 
ντρικής Μακεδονίας, Αττικής, Δυτικής Μακεδονίας, Κρή¬ 
της, Βορείου Αιγαίου, Ιονίων Νήσων, Πελοποννήσου, 
Ανατολικής Μακεδονίας και Θράκης, Νοτίου Αιγαίου, 
Ηπείρου, Θεσσαλίας, Δωδεκανήσου, Δυτικής Ελλάδας 
και Στερεάς Ελλάδας αντίστοιχα. 

6. Την2/80345/0004/8.11.99 κοινή Υπουργική απόφαση, με 
την οποία μεταβιβάστηκε η εξουσία υπογραφής κατά τις δια- 
τάξειςτου άρθρου 7παρ. 1 του Ν. 1943/91, αποφασίζουμε: 

1. Καθορίζουμε την κατά συνεδρίαση αποζημίωση των 
Προέδρων, Μελών, Εισηγητών και Γραμματέων των Τοπι¬ 
κών Συμβουλίων Μνημείων του Υπουργείου Πολιτισμού, 
που συγκροτήθηκαν σύμφωνα με τις διατάξεις του Ν. 
3028/2002, ως κατωτέρω: 

α) Πρόεδροι: εκατόν πέντε (105) € 
β) Μέλη: εκατόν πέντε (105) € 
γ) Εισηγητές: εκατόν πέντε (105) € 
δ) Γ ραμματείς: ενενήντα (90) € 

2. Τα ως άνω Τοπικά Συμβούλια Μνημείων θα συνεδριά¬ 
ζουν μέχρι δύο (2) φορές το μήνα. 

Η απόφαση αυτή, η οποία ισχύει από 1.10.2002, να δη- 
μοσιευθεί στην Εφημερίδα της Κυβερνήσεως. 

Αθήνα, 20 Δεκεμβρίου 2002 

Οι Γ ενικοί Γ ραμματείς 
Δημοσιονομικής Πολιτικής 
Υπ. Οικονομίας και Οικονομικών Υπ. Πολιτισμού 
ΙΩΑΝΝΗΣ ΚΟΥΣΟΥΛΑΚΟΣ ΛΙΝΑ ΜΕΝΔΩΝΗ 

-♦- 

Αριθ. 2/74467/0022 (4) 

Έγκριση υπερωριακής εργασίας υπαλλήλου με σχέση 
εργασίας Ιδιωτικού Δικαίου στο Γραφείο Υπουργού 
Οικονομίας και Οικονομικών για το έτος 2002. 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 18 του Ν. 2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες διατάξεις», όπως έχει αντικατασταθεί 
από το άρθρο 15 του Ν.2592/98 και ισχύει σήμερα. 

2. Τις διατάξεις του άρθρου 40 του Ν. 849/78. 

3. Τις διατάξεις του Π.Δ/τος 515/70 «περί χρονικών 
ορίων εργασίας μισθωτών, όπως συμπληρώθηκαν από το 
Ν.Δ. 264/73». 

4. Τις διατάξεις του Π.Δ. 410/1988 «Κώδικας προσωπι¬ 
κού με σύμβαση εργασίας Ιδιωτικού δικαίου του Δημοσί¬ 
ου των Ο.Τ.Α. και των λοιπών Ν.Π.Δ.Δ.». 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


5. Την 1113926/1557/Α0006/11.12.2001 απόφαση μετα¬ 
βίβασης αρμοδιοτήτων και εξουσίας υπογραφής «Με 
Εντολή Υπουργού» στον Γενικό Γραμματέα κ.λ.π, 
(ΦΕΚ.1703/Β/18.12.2001). 

6. Την 2766/28.8.2002, με 6321 άδεια υπερωριακής ερ¬ 
γασίας της Δ/νσης Κοινωνικής Επιθεώρησης Αθηνών, του 
Σώματος Επιθεώρησης Εργασίας του Υπουργείου Εργα¬ 
σίας και Κοινωνικών Ασφαλίσεων. 

7. Το γεγονός ότι από τις διατάξεις της παρούσας προ- 
καλείται δαπάνη ύψους που θα βαρύνει τις Πιστώσεις 
Προϋπολογισμού Εξόδων του Υπουργείου Οικονομίας 
και Οικονομικών με Ειδικό Φορέα 23-110 και ΚΑΕ 0521 και 
ΚΑΕ 0522, οικον. έτους 2002. 

8. Τις υπάρχουσες υπηρεσιακές ανάγκες, αποφασίζου¬ 
με: 

1. Εγκρίνουμε υπερωριακή εργασία εκατονείκοσι (120) 
ωρών (απογευματινών και νυχτερινών ωρών) για έναν (1) 
υπάλληλο με σχέση εργασίας Ιδιωτικού Δικαίου στο Γρα¬ 
φείο Υπουργού Οικονομίας και Οικονομικών. 

2. Η κατανομή των ωρών κατά μήνα, θα γίνεται με την από¬ 
φαση συγκρότησης συνεργείου υπερωριακής εργασίας. 

3. Η παρούσα απόφαση έχει αναδρομική ισχύ ενός μη¬ 
νάς από τη δημοσίευση στην Εφημερίδα της Κυβέρνη¬ 
σης. 

4. Η απόφαση να δημοσιευθεί στην Εφημερίδα της Κυ- 
βερνήσεως. 

Αθήνα, 20 Δεκεμβρίου 2002 
Με εντολή Υπουργού 

Ο Γ ενικός Γ ραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-Φ- 

Αριθ. 2/59659/0022 (5) 

Καθορισμός αμοιβής των μελών της Ομάδας Έργου για 
τη μελέτη, έρευνα, τεχνολογική ανάπτυξη και επίδειξη 
μίας κοινωνίας της πληροφορίας φιλικής στους χρή¬ 
στες, στο πλαίσιο του προγράμματος «Κυβερνητική 
πλατφόρμα βασικών γνώσεων για τις οη Νπθ υπηρε¬ 
σίες του δημόσιου τομέα (δΜΑΡΤΟΟν)». 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 81/2002 (ΦΕΚ57/Α). 

2. Τις διατάξεις του άρθρου 89 και 128 του Π.Δ. 284/88 
(ΦΕΚ128/Α). 

3. Τις διατάξεις του άρθρου 34 του Ν. 1914/90 (ΦΕΚ 
178/Α), σε συνδυασμό με τις διατάξεις του άρθρου 13 του 
Ν. 2346/95 (ΦΕΚ220/Α). 

4. Τις διατάξεις του άρθρου 19 του Ν. 1599/86 (ΦΕΚ 
75/Α), όπως τροποποιήθηκε με τις διατάξεις των άρθρων 
13,14,15 και 33 του Ν. 2690/99 (ΦΕΚ 45/Α). 

5. Τις διατάξεις του άρθρου 19 του Ν.2470/97 (ΦΕΚ 
40/Α). 

6. Το άρθρο 40 του Ν.849/78, όπως συμπληρώθηκε με 
το άρθρο 8του Ν. 2129/93. 

7. Την 2/38554/0004/23.5.2000 απόφαση του Υφυπουρ¬ 
γού Οικονομικών για μεταβίβαση αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γ ενικό Γ ραμματέα Δημοσιονομικής Πολιτικής κ.λ.π. 

8. Την 1054406/916/Α0006/27.6.2002 απόφαση του Υπ. 
Οικονομικών περί συγκρότησης της εν θέματι Ομάδας 
Έργου. 


9. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 30240 ΕΥΡΩ, η οποία 
βαρύνει τις πιστώσεις του προϋπολογισμού εξόδων του 
Υπ. Οικονομικών, με ειδικό φορέα 23-150 και ΚΑΕ 5356, 
οικονομικού έτους 2002, αποφασίζουμε: 

Καθορίζουμε τη μηνιαία αμοιβή των συμμετεχόντων 
στην εν θέματι Ομάδα Έργου ως εξής: 

Α) Για τον Συντονιστή και τον αναπληρωτή Συντονιστή 
μηνιαία αμοιβή, εξακόσια εξήντα (660) ΕΥΡΩ. 

Β) Για κάθε ένα εκ των Μελών μηνιαία αμοιβή, τετρακό¬ 
σια πενήντα (450) ΕΥΡΩ. 

Η καταβολή της αμοιβής θα γίνεται μετά από έλεγχο και 
βεβαίωση του Συντονιστή της Ομάδας για τον πρόσθετο 
χρόνο εργασίας πέραντου κανονικού ωραρίου και κατάτις 
Κυριακές και εξαιρέσιμες ημέρες, τον βαθμό συμμετοχής 
εκάστου μέλους και την τήρηση του χρονοδιαγράμματος 
εκτέλεσης του έργου. Σε περίπτωση μερικής συμμετοχής 
των δικαιούχων, θα γίνεται ανάλογη περικοπή της αποζη¬ 
μίωσης, με ευθύνη του Γεν. Γραμματέα Πληροφοριακών 
Συστημάτων, ύστερα από εισήγηση του συντονιστή. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αθήνα, 24 Δεκεμβρίου 2002 
Με εντολή Υφυπουργού 

Ο Γενικός Γ ραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-Φ- 

Αριθ. 2/75679/0022 (6) 

Καθορισμός αμοιβής των μελών της Ομάδας Έργου 
ΙΡΙ3. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 81/2002 (ΦΕΚ57/Α). 

2. Τις διατάξεις του άρθρου 89 και 128 του Π.Δ. 284/88 
(ΦΕΚ128/Α). 

3. Τις διατάξεις του άρθρου 34 του Ν. 1914/90 (ΦΕΚ 
178/Α), σε συνδυασμό με τις διατάξεις του άρθρου 13 του 
Ν. 2346/95 (ΦΕΚ220/Α). 

4. Τις διατάξεις του άρθρου 19 του Ν. 1599/86 (ΦΕΚ 
75/Α), όπως τροποποιήθηκε με τις διατάξεις των άρθρων 
13,14,15 και33του Ν. 2690/99 (ΦΕΚ45/Α). 

5. Τις διατάξεις του άρθρου 19 του Ν.2470/97 (ΦΕΚ 
40/Α). 

6. Το άρθρο 40 του Ν.849/78, όπως συμπληρώθηκε με 
το άρθρο 8του Ν. 2129/93. 

7. Την 2/38554/0004/23.5.2000 απόφαση του Υφυπουρ¬ 
γού Οικονομικών για μεταβίβαση αρμοδιοτήτων και της 
εξουσίας να υπογράφουν «Με εντολή Υφυπουργού» στο 
Γ ενικό Γ ραμματέα Δημοσιονομικής Πολιτικής κ.λ.π. 

8. Την 1006666/99/Α0006/9.2.2001 απόφαση του Υπ. Οι¬ 
κονομικών περί συγκρότησης της εν θέματι Ομάδας Έρ¬ 
γου. 

9. Το γεγονός ότι από τις διατάξεις της παρούσας από¬ 
φασης προκαλείται δαπάνη ύψους 57.800 ΕΥΡΩ, η οποία 
βαρύνει τις πιστώσεις του προϋπολογισμού εξόδων του 
Υπ. Οικονομικών, με ειδικό φορέα 23-150 και ΚΑΕ 5356, 
οικονομικού έτους 2002, αποφασίζουμε: 

Καθορίζουμε τη μηνιαία αμοιβή των συμμετεχόντων 
στην εν θέματι Ομάδα Έργου ως εξής: 

Α) Γ ια τον Συντονιστή και τον αναπληρωτή Συντονιστή 
μηνιαία αμοιβή, εξακόσια εξήντα (660) ΕΥΡΩ. 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

Β) Για κάθε ένα εκ των Μελών μηνιαία αμοιβή, τετρακό¬ 
σια πενήντα (450) ΕΥΡΩ. 

Η καταβολή της αμοιβής θα γίνεται μετά από έλεγχο και 
βεβαίωση του Συντονιστή της Ομάδας για τον πρόσθετο 
χρόνο εργασίας πέραν του κανονικού ωραρίου και κατά 
τις Κυριακές και εξαιρέσιμες ημέρες, τον βαθμό συμμε¬ 
τοχής εκάστου μέλους και την τήρηση του χρονοδια¬ 
γράμματος εκτέλεσης του έργου. Σε περίπτωση μερικής 
συμμετοχής των δικαιούχων, θα γίνεται ανάλογη περικο¬ 
πή της αποζημίωσης, με ευθύνη του Γ εν. Γ ραμματέα Πλη¬ 
ροφοριακών Συστημάτων, ύστερα από εισήγηση του συ¬ 
ντονιστή. 

Η παρούσα να δημοσιευθεί στην Εφημερίδα τηςΚυβερ- 
νήσεως. 

Με εντολή Υφυπουργού 

Ο Γενικός Γραμματέας Δημοσιονομικής Πολιτικής 
ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ.οικ. 51590 (7) 

Καθορισμός της γεωγραφικής περιοχής ευθύνης και των 
πόρωντου Δημοτικού Λιμενικού Ταμείου Τροιζήνος με 
έδρα το Δήμο Τροιζήνος. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Β.Δ. 14/19.1.1939 (ΦΕΚ24 Α') «Περί 
κωδικοποιήσεως των περί Λιμενικών Ταμείων κειμένων 
διατάξεων». 

2. Τις διατάξεις της παρ. 3 α, β του άρθρου 28 του Ν. 
2738/99 (ΦΕΚ180 Α') «Συλλογικές διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις», όπως συμπληρώθηκαν 
με την παρ. 12 του άρθρου 11 του Ν. 2839/2000 (ΦΕΚ 196 
Α'). 

3. Τις διατάξεις του Π.Δ. 335/2001 (ΦΕΚ 226 Α') «Μετα¬ 
φορά αρμοδιοτήτων του Λιμενικού Ταμείου Πόρου Τροι- 
ζηνίας στο Δήμο Τροιζήνος». 

4. Τις διατάξεις των άρθρων 18, 19, 20, 21, 2 του Ν. 
2971/01 (Α' 285) «Αιγιαλός, Παραλία και άλλες διατάξεις». 

5. Τις διατάξεις της παρ. 1 του άρθρου 7 του Ν. Δ/τος 
2942/1954 (ΦΕΚ 211 Α'), όπως αντικαταστάθηκε από την 
παρ. 4 του άρθρου 2 του Ν. 2575/1998 (ΦΕΚ 23 Α') «Ρύθ¬ 
μιση θεμάτων αρμοδιότητας Υπουργείου Εμπορικής 
Ναυτιλίας». 

6. Τις διατάξεις του άρθρου 1 και τηςπαρ. 8του άρθρου 
2 του Ν. 2539/1997 (ΦΕΚ 244 Α') «Συγκρότηση της Πρω¬ 
τοβάθμιας Αυτοδιοίκησης». 

7. Τη ΔΙΔΚ/Φ. 1/2/22875/31.10.2001 (ΦΕΚ 1480/Β/ 
31.10.2001) Κοινή Απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων της Υπουργού Εσωτε¬ 
ρικών, Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης Σταύρο Μπένο και Λάμπρο Παπαδήμα». 

8. Ότι από τις διατάξεις της απόφασης αυτής δεν προ- 
καλείται δαπάνη σε βάρος του κρατικού Προϋπολογι¬ 
σμού και των Προϋπολογισμών των ΝΠΔΔ (Λιμενικών Τα¬ 
μείων), αποφασίζουμε: 

1. Καθορίζουμε την γεωγραφική περιοχή ευθύνης του 
Δημοτικού Λιμενικού Ταμείου Τροιζήνος στα διοικητικά 


όρια του Δήμου Τροιζήνος και περιοχή αρμοδιότητας 
όλες τις ζώνες λιμένος και τους εξομειούμένους χώρους 
που υφίστανται ή πρόκειται να καθορισθούν, για την χρή¬ 
ση και εκμετάλλευση αυτών. 

2. Καθορίζουμε πόρους του Δημοτικού Λιμενικού Τα¬ 
μείου Τ ροιζήνος τους πόρους που προβλέπονται από την 
ισχύουσα Λιμενική Νομοθεσία και από οποιαδήποτε άλλα 
τέλη ή δικαιώματα που προβλέπει ειδικός νόμος ή άλλη 
σχετική διάταξη και τους πόρους που θα μεταβιβασθούν 
από το Λιμενικό Ταμείο Πόρου Τροιζηνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΛΑΜΠΡΟΣ ΠΑΠΑΔΗΜΑΣ ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ.οικ. 51591 (8) 

Περί καθορισμού της γεωγραφικής περιοχής ευθύνης και 
των πόρωντου Δημοτικού Λιμενικού Ταμείου Πόρου 
με έδρα το Δήμο Πόρου. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του Β.Δ. 14/19.1.1939 (ΦΕΚ24Α) «Περί 
κωδικοποιήσεως των περί Λιμενικών Ταμείων κειμένων 
διατάξεων». 

2. Τις διατάξεις της παρ. 3 α, β του άρθρου 28 του Ν. 
2738/99 (ΦΕΚ 180 Α') «Συλλογικές διαπραγματεύσεις στη 
Δημόσια Διοίκηση, μονιμοποιήσεις συμβασιούχων αορί¬ 
στου χρόνου και άλλες διατάξεις», όπως συμπληρώθηκαν 
μετηνπαρ. 12του άρθρου 11 του Ν. 2839/2000 (ΦΕΚ 196 
Α'). 

3. Τις διατάξεις του Π.Δ. 336/2001 (ΦΕΚ 226 Α') «Μετα¬ 
φορά αρμοδιοτήτων του Λιμενικού Ταμείου Πόρου Τροι- 
ζηνίας στο Δήμο Πόρου». 

4. Τις διατάξεις των άρθρων 18, 19, 20, 21, 22 του Ν. 
2971/01 (Α'285) «Αιγιαλός, Παραλία και άλλες διατάξεις». 

5. Τις διατάξεις της παρ. 1 του άρθρου 7 του Ν. Δ/τος 
2942/1954 (ΦΕΚ 211 Α') όπως αντικαταστάθηκε από την 
παρ. 4 του άρθρου 2 του Ν. 2575/1998 (ΦΕΚ 23 Α') «Ρύθ¬ 
μιση θεμάτων αρμοδιότητας Υπουργείου Εμπορικής 
Ναυτιλίας». 

6. Τις διατάξεις του άρθρου 1 και τηςπαρ. 8του άρθρου 
2 του Ν. 2539/1997 (ΦΕΚ 244 Α') «Συγκρότηση της Πρω¬ 
τοβάθμιας Αυτοδιοίκησης». 

7. Τη ΔΙΔΚ/Φ.1/2/22875/31.10.2001 (ΦΕΚ 1480/Β/ 
31.10.2001) Κοινή Απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων της Υπουργού Εσωτε¬ 
ρικών, Δημόσιας Διοίκησης και Αποκέντρωσης στους 
Υφυπουργούς Εσωτερικών Δημόσιας Διοίκησης και Απο¬ 
κέντρωσης Σταύρο Μπένο και Λάμπρο Παπαδήμα». 

8. Ότι από τις διατάξεις της απόφασης αυτής δεν προ- 
καλείται δαπάνη σε βάρος του κρατικού Προϋπολογι¬ 
σμού και των Προϋπολογισμών των ΝΠΔΔ (Λιμενικών Τα¬ 
μείων), αποφασίζουμε: 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1. Καθορίζουμε την γεωγραφική περιοχή ευθύνης του 
Δημοτικού Λιμενικού Ταμείου Πόρου στα διοικητικά όρια 
του Δήμου Πόρου και περιοχή αρμοδιότητας όλες τις ζώ¬ 
νες λιμένος και τους εξομειούμενους χώρους που υφί- 
στανται ή πρόκειται να καθορισθούν, για την χρήση και εκ¬ 
μετάλλευση αυτών. 

2. Καθορίζουμε πόρους του Δημοτικού Λιμενικού Τα¬ 
μείου Πόρου τους πόρους που προβλέπονται από την 
ισχύουσα Λιμενική Νομοθεσία και από οποιαδήποτε άλλα 
τέλη ή δικαιώματα που προβλέπει ειδικός νόμος ή άλλη 
σχετική διάταξη και τους πόρους που θα μεταβιβασθούν 
από το Λιμενικό Ταμείο Πόρου Τροιζηνίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ. ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΕΜΠΟΡΙΚΗΣ ΝΑΥΤΙΛΙΑΣ 

ΛΑΜΠΡΟΣ ΠΑΠΑΔΗΜΑΣ ΓΙΩΡΓΟΣ ΑΝΩΜΕΡΙΤΗΣ 
-♦- 

Αριθ. Φ.35/3473 (9) 

Συγκρότηση ομάδας εργασίας για την κατάρτιση του Κα¬ 
νονισμού Λογιστικής και Οικονομικής Λειτουργίας του 
Οργανισμού Ασφ. Ελευθ. Επαγγελματιών. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις των εδαφ. α, β, γ, και δ της παρ. 3 του 
αρθ. 8 του Ν. 2042/92 (Α'75). 

2. Τις διατάξεις της παρ. 2 του αρθ. 42 του Ν. 2972/2001 
(Α' 291) με τις οποίες προστέθηκε η περίπτωση γ στο τέ¬ 
λος της παρ. 3 του αρθ. 12 του Ν. 2676/99 (Α'99). 

3. Τιςδιατάξειςτου Π.Δ/τος 372/95 «Μεταφοράτης Γ. Γ. 
Κ.Α. από το Υπουργείο Υγείας & Πρόνοιας & Κοινωνικών 
Ασφαλίσεων στο Υπουργείο Εργασίας & Κοινωνικών 
Ασφαλίσεων (Α' 201). 

4. Τις διατάξεις του Π. Δ/τος 213/ 92 «Οργανισμός της 
Γ.Γ.Κ.Α.» (Α' 102). 

5. Τις διατάξεις του αρθ. 27του Ν. 2081/92 (Α' 154) μετο 
οποίο προστέθηκε αρθ. 29Α στο Ν. 1558/85 (Α' 137), όπως 
μεταγενέστερα τροποποιήθηκε με το 1 παρ. 2α του Ν. 
2469/97 (Α'38). 

6. Τις διατάξεις του αρθ. 4 της 80088/31.10.2001 Από¬ 
φασης του Πρωθυπουργού & Υπουργού Εργασίας & Κοι¬ 
νωνικών Ασφαλίσεων (Β' 1485). 

7. Το 629/10.07.2002 έγγραφο του Διοικητού του 
Ο.Α.Ε.Ε. 

8. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. Η σχετική δαπάνη θα βαρύνειτις πιστώσεις 
του Λ.Β.Κ.Α., που τηρείται στη Γ.Γ.Κ.Α. και θα είναι ανά¬ 
λογη με το ύψος της αποζημίωσης που θα καθορισθεί με 
Κοινή Υπ. Απόφαση σύμφωνα με τα εδαφ. γ & δ της παρ. 
3 του αρθ. 8 του Ν. 2042/92. 

9. Την άμεση και επείγουσα ανάγκη κατάρτισης Κανονι¬ 
σμού Λογιστικής και Οικονομικής Λειτουργίας του Ενιαί¬ 
ου Ασφαλ. Φορέα Ο.Α.Ε.Ε., με τον οποίο θα ρυθμιστούν 
και τα οικονομικά θέματα των καταργουμένων Ταμείων 
Τ.Α.Ε., Τ.Ε.Β.Ε, &Τ.Σ.Α., αποφασίζουμε: 

Συγκροτούμε ομάδα εργασίας με αντικείμενο την κα¬ 


τάρτιση του Κανονισμού Λογιστικής και Οικονομικής Λει¬ 
τουργίας του Ο.Α.Ε.Ε., σύμφωνα μετο άρθρο 42, παρ. 2 
του Ν. 2972/2001. Με τον κανονισμό αυτό θα ρυθμισθούν 
και τα οικονομικά θέματατων καταργουμένων Ασφαλ. Τα- 
μείων Τ.Ε.Β.Ε., Τ.Α.Ε. και Τ.Σ.Α. 

Η ομάδα εργασίας αποτελείται από τους παρακάτω: 

1. Δρόσο Γεώργιο, Γεν. Διευθυντή Ο.Α.Ε.Ε. (Τ.Σ.Α.) ως 
πρόεδρο της ομάδας. 

2. Δαδίτσιο Χαράλαμπο, μέλοςΔ.Σ. του Ο.Α.Ε.Ε., ως μέ¬ 
λος. 

3. Μπόρα Γεώργιο, Δ/ντή της Δ/νσης Οικονομικού της 
Γ ενικής Γ ραμματείας Κοινωνικών Ασφαλίσεων, ως μέλος. 

4. Παπαδόπουλο Νικόλαο, Τμηματάρχη της Δ/νσης Οι¬ 
κονομικού της Γ ενικής Γ ραμματείας Κοινωνικών Ασφαλί¬ 
σεων, ως μέλος. 

5. Καρακατσάνη Αθανάσιο, Προϊστάμενο της Δ/νσης 
Επιθεώρησης της Γενικής Γραμματείας Κοινωνικών 
Ασφαλίσεων, ως μέλος. 

6. Χρυσομάλλη - Μυλωνά Δήμητρα, υπάλληλο της 
Δ/νσης Οικονομικού της Γενικής Γραμματείας Κοινωνι¬ 
κών Ασφαλίσεων, ως μέλος. 

7. Διακουμογιαννοπούλου Παναγιώτα, υπάλληλο 
Ο.Α.Ε.Ε. (Τ.Σ.Α.), ως μέλος. 

8. Κόρμπο Ιωάννη, υπάλληλο Ο.Α.Ε.Ε. (Τ.Α.Ε.), ως μέ¬ 
λος. 

9. Μαντζούρη Μαρία, υπάλληλο Ο.Α.Ε.Ε. (Τ.Ε.Β.Ε.), ως 
μέλος. 

Γραμματείς της ομάδας ορίζονται οι εξής: 

Πλιάτσικα Πολυξένη, υπάλληλος του Ο.Α.Ε.Ε. (Τ.Σ.Α.) 
και Ζησιμόπουλος Λάμπρος, υπάλληλος της Γενικής 
Γ ραμματείας Κοινωνικών Ασφαλίσεων. 

Έργο της Ομάδας είναι η σύνταξη του Κανονισμού Οι¬ 
κονομικής Οργάνωσης & Λογιστικής Λειτουργίας του 
Ο.Α.Ε.Ε. σύμφωνα με τη διάταξη του άρθρου 42 παρ. 2 
του Ν. 2972/2001. 

Η Ομάδα θα συνεδριάζει έξι (6) φορές κατ’ ανώτατο 
όριο μηνιαίως, εκτός ωρών εργασίας των Δημοσίων Υπη¬ 
ρεσιών, στα γραφεία του Τ.Σ.Α, μετά από πρόσκληση του 
Προέδρου της. 

Το έργο της ομάδας θα ολοκληρωθεί εντός δύο (2) μη¬ 
νών από τη δημοσίευση της απόφασης αυτής. 

Η αποζημίωση του Προέδρου, των μελών και των γραμ¬ 
ματέων της Ομάδας Εργασίας, θα καθορισθεί με Κοινή 
Απόφαση των Υπουργών Οικονομίας & Οικονομικών και 
Εργασίας & Κοινωνικών Ασφαλίσεων, σύμφωνα με το 
εδαφ. γ της παρ. 3 του άρθ. 8 του Ν. 2042/92. 

Η απόφαση αυτή να δηυοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2002 

Ο ΥΠΟΥΡΓΟΣ 

ΔΗΜΗΤΡΗΣ ΡΕΠΠΑΣ 
-♦- 

Αριθ. Φ159/5822 (10) 

Τροποποίηση της Φ 144/1124/23.3.1999 Υπουργικής 
Απόφασης. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 3 του άρθρου 24 του Ν. 
2676/1999 (ΦΕΚ1/Α75.1.1999). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 

2. Τις διατάξεις των άρθρων 23 και 27 του Ν. 1558/1985 
(137Α'), του άρθρου 5 του Π.Δ. 437/1985 (157Α') και του 
Π.Δ. 372/1995 (201 Α'). 

3. Τις διατάξεις του άρθρου 29α του Ν. 1558/1985 που 
προστέθηκε με το άρθρο 27 του Ν. 2081/1992 (154Α') και 
αντικαταστάθηκε με το άρθρο 1 του Ν. 2469/1997 (38Α'). 

4. Το γεγονός ότι από τις διατάξεις της απόφασης αυτής 
δεν προκαλείται επιβάρυνση στον κρατικό προϋπολογισμό. 

5. Την 80088/31.10.2001 Απόφαση του Πρωθυπουργού 
και Υπουργού Εργασίας και Κοινωνικών Ασφαλίσεων 
«Ανάθεση Αρμοδιοτήτων στους Υφυπουργούς Εργασίας 
και Κοινωνικών Ασφαλίσεων» (ΦΕΚ 1485/31.10.2001), 
αποφασίζουμε: 


Η παράγραφος 2 του άρθρου 79 του Κανονισμού Οικο¬ 
νομικής Οργάνωσης και Λογιστικής Λειτουργίας του 
Τ.Ε.Α.Δ.Υ. Φ 144/1124/23.3.1999 (Β' 298) αντικαθίσταται 
ως εξής: 

«2. Ο χρόνος παραγραφής των χρηματικών αξιώσεων 
κατά του φορέα για ποσά που καταβλήθηκαν παράνομα ή 
αχρεώστητα είναι τέσσερα έτη». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ (3Β * ΡΑΧ 010 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ΗΙΐρ: νννννν.β 1.0Γ 
θ-ΙΤΙ3ίΙ: ννθ0ΙΊΊ33ΪΘΓ @ Θ1.0Γ 


ΠΛΗΡΟΦΟΡΙΕΣ ΔΗΜΟΣΙΕΥΜΑΤΩΝ Φ.Ε.Κ.: Τηλ. 1464 

Πληροφορίες Α.Ε. - Ε.Π.Ε. και λοιπών Φ.Ε.Κ.: 010 527 9000 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 
ΠΕΙΡΑΙΑΣ - Γούναρη και Εθν. Αντίστασης 

Τ.Κ. 185 31 

ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίβιτιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































